open-index/open-wikipedia-markdown huggingface dataset:
Georgisk folkeavstemning om NATO-medlemskap januar 2008

**Den [[Georgia|georgiske]] folkeavstemning om NATO-medlemskap** ble avholdt 5. januar 2008.  Folkeavstemningen var ikke-bindende og rådgivende folkeavstemning, og ble avholdt samtidig med Presidentvalget i Georgia. Dette ble annonsert i en overraskende avgjørelse 26. november 2007, like før Mikheil Saakashvili trakk seg som president. Folkeavstemning skjedde samtidig med presidentvalget i Georgia.

## Bakgrunn
### Krisen i 2007
Senere i 2007 nådde Georgia sin verste krise siden roserevolusjonen. En serie med demonstrasjoner mot regjeringen i oktober, med anklager om mord, korrupsjon. Irakli Okruashvili var den fremste talsmannen for anklagene. Protestene fikk sitt klimaks tidlig i november 2007, og involverte flere opposisjonsgrupper og media-mogulen Badri Patarkatsishvili. Selv om demonstrasjonene døde ut raskt, bestemte regjeringen seg for å bruke politi mot de gjenværende demonstrantene. Dette resulterte i gateslag i Tbilisi 7. november. Presidenten innførte unntakstilstand i perioden 7.  til 16. november og restriksjonene pålagt noe media, førte til hard kritikk av Saakashvili-regjeringen fra både inn- og utland.

8. november 2007 kom President Saakashvili med et kompromiss, der han foreslo å avholde Presidentvalget i Georgia tidlig i 2008. Han foreslo også å avholde en folkeavstemningen om tidspunktet for valg på ny nasjonalforsamling og en folkeavstemning om NATO-medlemskap samtidig. Flere endringer i valgoppsettet ble gjort for opposisjonen.

## Valgresultatet
### Valgdagsmåling
En uavhengig valgdagsmåling på samme tid som folkeavstemningen og presidentvalget foregikk, viste at 61% hadde stemt for georgisk medlemskap i NATO.

### Endelig resultat
Det eneste spørsmålet ved folkeavstemningen var: «*Vil du at Georgia skal bli et medlem av NATO?*». Ifølge offisielle resultater fra den georgiske valgkommisjonen, stemte 77% JA (1 355 328), mens 23% stemte NEI (404 943).

## Se også
*Presidentvalget i Georgia 2008

## Referanser


## Eksterne lenker
Uværet i California i januar 2008

**Uværet i California i januar 2008** begynte da stort snøfall, regnvær og sterke vinder slo inn over den vestlige kysten av California, fra og med 5. januar 2008. Stormen var den sterkeste som California har blitt utsatt for i nyere tid. 

## Forløp
En sterk kaldfront asasosiert med en intens storm vest for kysten av California, bevegde seg østover mot og forbi California-kysten, og bevegde seg etterhvert sakte sørover over det sentrale av California.

## Skader og konsekvenser
Flyavganger fra San Francisco ble avlyst. Vindene nådde 80 mph eller mere, og kuttet strømmen til mere enn 1,2 millioner innbyggere i California. Stormen har resultert i stengingen av ski-utfartssteder, veltet trær og forårsaket leiskred så langt. Motorveiene fra Sacramento til San Francisco ble stengt til de ble ryddet for gjenstander som blokkerte veiene og stormen stilnet. Været ble indirekte skyld i 196 kræsjer på to dager. Obligatorisk evakuering ble beordret i Orange County i det sørlige California, fra områdene Modjeska og Silverado. I Kern County sa meteorologene at mere regn ville komme, enn i hele det foregående året, kommunens tørreste siden 1961.

Så masse som 3 meter med snø ble ventet i Sierra Nevada, mens store kjøretøy ble forbudt å krysse San Franciscos Golden Gate bridge, der vindkastene kom opp i 90km/h, og en forventet bølger på 9 meter.

Nabostaten Nevada fikk også føling med stormen da en vegg i en av kanalene i the Truckee Canal nær Fernley ga etter og slapp løs en flom som rammet så mange som 800 hjem og samtlige 3500 innbyggere i Fernley, som ble tvunget til å evakuere.

Minst fire mennesker ble drept, inkludert to i California og to i Oregon på grunn av fallende grener eller trær, trakkuhell og flom.

## Referanser


## Eksterne lenker
* The Hydrometeorological Prediction Center Storm Summary
* CNN:  Wicked winter storm pounds California
Rettskrets

En **rettskrets** (dansk: *retskreds*) er i Norge og Danmark benevnelsen på et geografisk område hvor en domstol besitter en jurisdiksjon. Navneformen i Sverige er *domkrets*; i Tyskland og Østerrike brukes benevnelsene *Gerichtsbezirk* og *Sprengel*. I Norge utgjør de lokale tingrettene og de seks lagmannsrettene ulike rettskretser, opprettet ved formelle lover, mens Riksretten og Høyesterett er rotfestet i Norges Grunnlov.

Danmarks inndeling i rettskretser ble etablert i forbindelse med den store rettsreformen i 1919, hvor politi- og rettsvesen ble adskilt. Danmark var inntil 1. januar 2007 inndelt i 82 *byretskredse*. Fra 1. januar 2007 er landet inndelt i 24 rettskretser. Enkelte av rettskretsene vil ha permanente avdelingskontorer innenfor sitt område.

## Eksterne lenker
*Forskrift om inndelingen av rettskretser og lagdømmer. FOR-2021-01-22-163. Lovdata.
Louise Campbell

**Louise Campbell** (født 1970) er en dansk møbel- og lysarmaturdesigner. 

## Priser og utmerkelser
* 2007 Thorvald Bindesbøll-medaljen
* IF Product Design Award i gull. 
* Bruno Mathsson-prisen (Sverige) høsten 2007.
* 2009 – Prins Eugen-medaljen
Hun mottar Statens Kunstfonds hædersydelse fra 2015.

## Kulturkanonen
Campbell var medlem av kanonutvalget for design og kunsthåndverk  som utarbeidet Danmarks kulturkanon i 2006. 

## Referanser

 


## Eksterne lenker
* 

__NOTOC__
Kongeloven

**Kongeloven** (*Lex Regia*) var det dansk-norske eneveldets rettslige grunnlag, underskrevet av kong Frederik 3. 14. november 1665. I europeisk sammenheng er dette den eneste skrevne grunnloven for et eneveldig styre. Kongeloven forelå på latin og på dansk, og det var den danske versjonen som ble underskrevet og dermed gjeldende lov.

## Beskrivelse
### Innhold
Loven fastsatte den kongelige arvefølgen og formaliserte kongens eneveldige makt. Den presiserte den forfatningsendringen som skjedde i Kongeriket Danmark og Kongeriket Norge ved et statskupp gjennomført av kongen i 1660 og bekreftet gjennom Enevoldsarveregjeringsakten i 1661, som avskaffet stendenes innflytelse på riksstyret gjennom det gamle (danske) Riksrådet, valgmonarki og håndfestninger som begrenset kongens makt. Med forfatningsendringen ble det slutt på adelens politiske makt i Danmark.

Kongeloven gjør bare en eneste innskrenkning i kongens suverenitet: Han kan ikke redusere sin uinnskrenkede makt.

### Bakgrunn
En viktig forutsetning for forfatningsendringen var riksrådets og dermed adelens tap av kontroll over hæren under Karl Gustav-krigene (1657–60).

Kongeloven var utarbeidet i 1661 av Peter Schumacher (adlet Griffenfeld i 1671), men ble undertegnet av kongen først i 1665. Kongeloven ble holdt hemmelig til etter tronskiftet i 1670, og den ble trykt i 1709.

Kongeloven bygger på naturrettslige doktriner og er, hva innholdet angår, uten sidestykke, da det neppe finnes noen annen forfatning som har tillagt kongen en så ubegrenset makt. I loven heter det at kongen skal «holdes og aktes for det ypperste og høyeste hode her på jorden, over alle menneskelige lover, og .. ingen .... over seg ... uten Gud alene».

Kongeloven ble aldri formelt bekreftet på Island.

### Opphør
Kongeloven gjaldt i Norge frem til Norges Grunnlov kom i 1814, og i Danmark frem Danmarks grunnlov kom i 1848. I Danmark er imidlertid to paragrafer forblitt gjeldende: § 21, som krever den utøvende makts tillatelse til prinser og prinsessers utreise og ekteskap, og § 25, som gir dem rett til å unnsi seg rettergang og vidnesbyrd ved de alminnelige domstoler.

## Referanser


## Litteratur
* John O. Evjen: *Die Staatsumwälzung in Dänemark im Jahre 1660.* Leipzig 1903
* Otto Kähler: *Das dänische Königsgesetz von 1665 und Schleswig-Holstein.* In: *Schleswig-Holsteinische Anzeigen* 1950‚ S.109–ll2.
* Knud Fabricius: *Kongeloven. Dens tilblivelse og plads i samtidens Natur- og arveretlige udvikling. En historisk undersøgelse*. Kopenhagen 1920. Reprografischer Nachdruck 1971. ISBN 87 7500 810 6. (Neueres gibt es zu diesem Thema nicht).
* Ole Feldbæk: „Danmarks historie“. Gyldendal 2010 ISBN 978-87-02-10163-8. S. 111 ff.
* Julius Albert Fridericia: *Frederik III.* I: *Dansk biografisk lexikon* Bd. 5. Kopenhagen 1891. S. 293–300.

## Eksterne lenker
* Kongeloven af 1665. Lex Regia.
Tjust

**Tjust** var et av de små folklandene i middelalderen, mange av landene kom senere til å bli landskapet Småland.

I middelalderen var det delt i to herreder, *Norra Tjusts härad* og *Södra Tjusts härad*. Men som oftest var begge herredene forent i et tinglag med tingsted i Gamleby.

Tjust eller *Tjustbygden* er idag nærmest synonymt med Västervik kommune men det historiske området omfattet også de sørlige delene i kommunene Åtvidaberg og Valdemarsvik samt Locknevi forsamling i Vimmerby kommune.

## Navnet
Hvor navnet Tjust kommer fra er det ingen som med sikkerhet vet. En teori som virker sannsynlig er at det er synonymt med det fornskandinaviske ordet «thiod»; *«folk»* som i *«[[Svitjod|Svithjod]]»*; svearnas folk. Etymologiskt er det et ord som finnes i mange indoeuropeiske språk, som betyr «tysk». «Tysk» kan også herledes til «thiod» såsom også det italienske ordet for tysk, «tedesco». Tjust uttales med langt 'u'.

## Geografi
Området er særpreget og skiller seg fra øvrige deler av  Smålandskysten. Landskapet domineres av et flertal langstrukne sprekker som strekker seg gjennom området og bilder lange havviker. I gamle dager dro folk sine båter over de smale landtungene mellom vikene. Disse snarveiene mellom vannene ble kallet *ed*. Ordet *ed* forekommer i flere av bygdens navn, som Hjorted, Östra Ed og Edsbruk. Mellom sprekkdalene ligger store skogområden med innslag av fjellknauser. Dette gjør at store deler av området er lite egnet til jordbruk.

## Regional tilhørighet
Tjustbygden er det området som ligger mest avskilt fra øvrige bygder i Småland og har tradisjonelt hatt minst like mye samrøre med Östergötland som med Småland. Dette gjelder også i modernere tid da sjøtransport har fått en alt mindre betydning i forhold til veitransport. Avstanden til Linköping er betydelig kortere en til de større smålandske byene Kalmar og Växjö.

Et tydelig tegn på Tjusts langvarige orientering mot nord er bygdens særpregede dialekt. Dialekten er i lingvistisk mening ikke en småländsk dialekt, men mer en variant av den *östgötske* dialeketen.

## Se også
*Aspeland
*Finnveden
*Handbörd
*Kinda
*Möre
*Njudung
*Sevede
*Tveta
*Vedbo
*Vista (Småland)
*Värend
Seabiscuit

**Seabiscuit** var en amerikansk veddeløpshest født 23. mai 1933 og  død 1947, etter **Hard Tack** og under **Swing On**. *Hard Tack* var etter en annen berømt veddeløpshest, **Man O' War**, som også er kalt *Big Red* og tapte bare ett løp som toåring.

## Historie
Seabiscuit var en såkalt *eventyrhest*.  Som unghest ble han ikke ansett som dugelig som konkurransehest. Han fikk hard medfart og ble sett på som uhåndterlig. Så ble han kjøpt av Charles Howard som tok ham hjem til sin ranch og fikk en trener, Tom Smith, som kunne håndtere Seabiscuits gemytt og fant frem til rett treningsmetode. 

Hesten vant en hel del løp med Red Pollard som jockey, blant annet mot *War Admiral* som ble ansett som den beste hesten på den amerikanske vestkysten.

Etter et uhell der Seabiscuit røk en sene i det ene frambenet mente veterinæren at hesten aldri mer skulle kunne konkurrere, men takket være Tom Smith, Charles Howard og Red Pollard som ga han en ny sjanse vant han *Santa Anita Handicap* og flere andre løp. 

Den 10. mai 1940 avsluttet Seabiscuit sin konkurranse karriere og gikk i pensjon på *Ridgewood Ranch* nær Wilch i California.

## Legenden
Seabiscuit er en av historiens mer kjenda hester, blant annet for det legendariske løpet mot War Admiral.  

Da han døde, 14 år gammel, ble han begravd på Ridgewood Ranch, stedet som gav ham en andre sjanse i livet. 

## Referanser
Partito Repubblicano Italiano

**Partito Repubblicano Italiano** («Italias republikanske parti»,  PRI) er et liberalt og antiklerikalt italiensk parti og et av de få partiene som overlevde korrupsjonsskandalene som preget italiensk politikk tidlig på 90-tallet. Partiet har vært med i flere regjeringer etter andre verdenskrig og hadde statsministeren (Giovanno Spadolini) en kort periode fra 1981 til 1982. Partiet anser seg som ideologiske etterkommere av Giuseppe Mazzini og er medlem av  European Liberal Democrat and Reform Party. 

## Partiets nyere historie
I 1994 mistet PRI de fleste av sine medlemmer i kjølvannet av Tangentopoliskandalen. Det ble også splittet på dette tidspunktet, i det enkelte på sentrum-venstre-siden av partiet brøt ut og dannet Sinistra Repubblicana.  Enkelte mer høyreorienterte medlemmer brøt ut og sluttet seg til Forza Italia, 

Ved parlamentsvalget i 1994 ble noen av PRIs medlemmer valgt inn i parlamentet på listen til Alleanza Democratica, mens andre stilte for Patto Segni. 

Fra 1996 til 2001 var PRI en del av sentrum-venstre-koalisjonen L'Ulivo. Ved valget i 1996 fikk partiet valgt inn to deputerte og to senatorer. 

Ved parlamentsvalget i 2001 bestemte partiet seg for å alliere seg med Silvio Berlusconis allianse, Casa delle Libertà og fikk valgt inn en deputert og en senator. To venstreorienterte grupper gikk som en følge av allianseskiftet ut av partiet: Movimento Repubblicani Europei (som senere ble en del av Partito Democratico) og Repubblicani Democratici. 

Ved parlamentsvalget i 2006 fikk partiet valgt to deputerte og en senator. 

Den 18. mars 2007 dannet partiet en føderasjon med partiet Partito Liberale Italiano, under betegnelsen Repubblicani, Liberali, Riformatori og dannet deretter en politisk komponent i deputertkammeret sammen med Giovanni Ricevuto, tidligere medlem av Nuovo Partito Socialista Italiano, som kortvarig hadde vært medlem av Forza Italias gruppe. 

PRI er nå engasjert i et forsøk på å utvide føderasjonen med andre liberale grupper, som de libertarianske Riformatori Liberali og Decidere!. Målet er å danne et nytt og enhetlig liberalt parti.

## Referanser


## Eksterne lenker
* 
*
Con te partirò

**Con te partirò** (; italiensk: «Jeg vil gå/dra/reise av gårde med deg») er en sang komponert av Francesco Sartori med tekst av Lucio Quarantotto og ble framført først av Andrea Bocelli i 1995 og har blitt hans signatursang. Året etter ble sangen skrevet om til en *duett* med navnet **«Time to Say Goodbye»** og framført av Bocelli sammen med Sarah Brightman, og dette gjorde sangen ytterligere populær, og blitt en signatursang for Brightman.

## Eksterne lenker
* Andrea Bocelli og Sarah Brightman - «Time to Say Goodbye» i duett
Stig Stangeland

**Stig Stangeland Wegge** (født 25. september 1962 i Stavanger, død 19. juni 2013) var en norsk maler og billedkunstner.

Stangeland startet tidlig sin karrière som kunstner og tok allerede som 10-åring sitt første kurs innen grafikk med lino- og tresnitt ved Stavanger Kunstforening. Sin første kollektivutstilling hadde han i Randaberg i 1989 og første separatutstilling i Stavanger i mai 1991. Senere tok han videre utdanning ved Kunstskolen i Rogaland (KiR) i 1992 &ndash; 1994, og studerte tegning og komposisjon hos multikunstneren Edgar Alegre i Roma i 1994.

Stangeland ga i 1995 ut en diktsamling.

## Referanser


## Eksterne lenker
*
Gamleby (Västervik kommune)

**Gamleby** er et tettsted i Västervik kommune i Kalmar län i landskapet Småland i Sverige. I 2010 hadde tettstedet  innbyggere.

Gamleby ligger cirka 25 kilometer nordvest for Västervik. Navnet betyr den gamle byen og henspiller på at stedet ligger på plassen der Västervik opprinnelig lå.

## Referanser
Pista Fiames

**Pista Fiames** er en tidligere skøytebane i den italienske vintersportsbyen Cortina d'Ampezzo. Den lå 1401 moh. og hadde naturis. Banen var en periode kjent som en bane som under gode forhold kunne gi rekordis. 28. januar 1969 satte Dag Fornæss verdensrekord her på 3 000 m med tiden 4.17,4, og ble samme dag notert for (uoffisiell) verdensrekord i Liten firkamp.

Banen ble åpnet i 1928 og stengt på 1980-tallet. Det ligger i dag en fotballbane der skøytebanen lå.

## Eksterne lenker
* Om Pista Fiames - Deutsche Eisschnelllauf-Gemeinschaft
Shit City

**Shit City** er et norsk country/rock-band fra Lillehammer. 

Bandet ble startet av vokalist og låtskriver Gorm Møller, gitarist Jan Erik Kraabøl og bassist Lars Erik Larsen. I løpet av 2005–2006 utviklet bandet seg fra å være en trio til en oktett og i mai 2007 ga bandet ut debutalbumet *God Bless Our Home* på Voices of Wonder. For albumet ble bandet nominert til Spellemannprisen 2007 i klassen country. Pianist Ingrid Olava Brænd Eriksen forlot bandet i oktober 2007 for å konsentrere seg om sin egen solokarriere. I løpet av 2008 ble Bjørn Leine på munnspill et fast medlem av bandet. I 2009 ga Shit City ut det selvtitulerte albumet *Shit City*, også denne gangen på Voices of Wonder. 

## Medlemmer
* Gorm Møller: vokal, gitar
* Lars Erik Larsen: vokal, bass
* Morten Lunde: vokal, gitar
* Jan Erik Kraabøl: vokal, pedal steelgitar
* Simen Jeistad: gitar, trommer
* Kenneth Simonsen: trommer
* Bjørn Leine: munnspill (fra 2008)

### Tidligere medlemmer
* Ingrid Olava Brænd Eriksen: vokal, rhodespiano (til oktober 2007)
* Kjetil Teigen: Congas, perkusjon. (2006–2011)

## Diskografi
**[[God Bless Our Home]]* (2007)
**[[Shit City (album)|Shit City]]* (2009)
**[[Welcome to Shit City]]* (2012)

## Eksterne lenker
* shitcity.no
* Shit City på MySpace
Liten firkamp

**Liten firkamp** betegner i hurtigløp på skøyter for menn et løpsprogram med distansene 500 m, 1500 m, 3000 m og 5000 m. Vanligvis gås distansene 500 og 3000 m første dag og 1500 og 5000 m andre dag.

Liten firkamp har aldri vært offisielt løpsprogram ved mesterskap, men det noteres verdensrekord sammenlagt for liten firkamp. Under EM i Lahtis 1967 ble 10 000 m erstattet med 3000 for å unngå forfrysninger i ekstrem kulde, slik at det i praksis ble gått liten firkamp.

For kvinner og for juniorer er liten firkamp det normale løpsprogrammet i mesterskap.

## Se også
*Verdensrekorder på skøyter

## Eksterne lenker
*
Lajatico

**Lajatico** er en by og kommune i provinsen Pisa i den italienske regionen Toscana. Byen ligger omtrent 50 km sørvest for Firenze og 40 km sørøst for Pisa. Byen har 1&nbsp;353 (2004) innbyggere og dekker et på areal på 72.3 km².

Lajatico grenser til kommunene Chianni, Montecatini Val di Cecina, Peccioli, Riparbella, Terricciola og Volterra.

Lajatico er mest kjent som fødestedet til tenoren Andrea Bocelli.

## Referanser


## Eksterne lenker
*
Trio Mediæval

**Trio Mediæval** er en norsk/svensk vokaltrio bestående av de tre sopranene Anna Maria Friman, Linn Andrea Fuglseth og Jorunn Lovise Husan. 

Trioen ble startet i Oslo i 1997 av Friman, Fuglseth og Torunn Østrem Ossum. I 2013 gikk Ossum ut av gruppen, og ble erstattet av Berit Opheim. I 2018 forlot Opheim ensemblet, og Jorunn Lovise Husan ble trioens nye medlem.

Trio Mediæval har gitt ut en rekke album. Repertoaret består av middelaldermusikk fra England og Frankrike, samtidsmusikk og norsk folkemusikk. Blant artistene trioen har samarbeidet med er Arve Henriksen, Jan Bang, Trygve Seim, Frode Haltli og Tord Gustavsen Trio. På albumet *Folk Songs* fra oktober 2007 samarbeidet de med perkusjonist Birger Mistereggen og framførte norsk folkemusikk. For albumet ble de nominert til Spellemannprisen 2007 i klassen folkemusikk/gammaldans og til Grammy Award i klassen beste kammermusikalske prestasjon i 2009. Trioen var festspillmusikere ved Festspillene i Bergen 2007 og vant Gammleng-prisen 2015 i åpen klasse.

## Diskografi
* 2001: *Words of the Angel* (ECM)
*2004: *Soir, dit-elle* (ECM Records)
*2005: *Stella Maris* (ECM Records)
*2007: *Folk Songs* – med perkusjonisten Birger Mistereggen (ECM Records)
*2011: *Worcester Ladymass* (ECM Records)
*2014: *Aquilonis* (ECM)
*2017: *Rímur* – med trompetisten Arve Henriksen (ECM)
*2020: *Memorabilia* – med Mats Eilertsen Trio (NXN Recordings)
*2021: *Solacium* (2L)

## Referanser


## Eksterne lenker
* 
*
Värend

**Värend** var et av de større små folklandene i middelalderen som senere kom til å bli landskapet Småland. Värend motsvarer i dag Kronobergs län unntatt Sunnerbo herred i Finnveden.

## Se også
*Aspeland
*Finnveden
*Handbörd
*Kinda
*Möre
*Njudung
*Sevede
*Tveta
*Tjust
*Vedbo
*Vista (Småland)
Njudung

**Njudung** var et av de små folklandene i middelalderen som senere kom til å bli landskapet Småland. Njudung lå i nåværende Jönköpings län.

Njudung var delt i to herreder, *Västra* og *Östra härad* og inngikk allerede i middelalderen fra midten av midten av 1100-tallet i Tiohärads lagsaga. Njudung tilhørte Linköping fram til år 1558 og fra år 1569 til Växjö bispedømme. Etter 1687 har Njudung i sin helhet vært inkludert i Jönköpings län.

## Se også
*Aspeland
*Finnveden
*Handbörd
*Kinda
*Möre
*Sevede
*Tveta
*Tjust
*Vedbo
*Vista (Småland)
*Värend

## Referanser


## Eksterne lenker

* sandsjohembygdsforening.se: Magnus Rydholm. När Småland blev en del av Sverige.
* Lund universitet: Martin Hansson. ''Jarlens residens –'' ''Gammal och ny arkeologi på Hultaby borg''.
* skillingaryd.nu. Dan Damberg. ''Gamla Hjälmseryd kyrka''.
Eisstadion Inzell

**Eisstadion Inzell**, også kalt **Max Aicher Arena**, er en skøytehall i den tyske vintersportsbyen Inzell. Fram til utgangen av 2009 var det en utendørs bane kalt **Ludwig-Schwabl-Stadion**.

I 1959 ble det anlagt en skøytebane på sjøen Frillensee, ca. 5 km øst for byen og 923 moh, som bl.a. var arena for de vesttyske mesterskapene i disse årene. I 1963 ble skøyteaktiviteten flyttet ned til Inzell, da det ble anlagt en naturisbane ved bredden av sjøen Zwingsee, der banen ligger i dag. I 1965 startet arbeidene med kunstisbanen. Den ble åpnet i desember samme år, som den første kunstisbanen i det daværende Vest-Tyskland. Sportforum Hohenschönhausen i Øst-Berlin var Tysklands og verdens første (én dag før Herenveen), disse ble åpnet to år tidligere.

Eisstadion som ligger 691 moh. og etter hvert Ludwig-Schwabl-Stadion (navnebytte mellom 1979 og 1982) ble fram til innendørsbanene begynte å komme på slutten 1980-tallet, regnet som verdens nest raskeste skøytebane etter Medeo-banen i Alma Ata. Allerede den første sesongen fikk banen sine første to verdensrekorder – ved nederlenderen Ard Schenks 4.26,2 på 3&nbsp;000&nbsp;m og 2.05,3 på 1&nbsp;500&nbsp;m. Siden er det satt mer enn 60 verdensrekorder på banen,  den siste av østtyske Karin Enke med 2.02,23 på 1&nbsp;500&nbsp;m i 1986. 

Av norske skøyteløpere har Fred Anton Maier (3&nbsp;000&nbsp;m, 5&nbsp;000&nbsp;m og 10&nbsp;000&nbsp;m), Per Willy Guttormsen (10&nbsp;000&nbsp;m), Ivar Eriksen (1&nbsp;000&nbsp;m), Geir Karlstad (10&nbsp;000&nbsp;m) og Sander Eitrem (5&nbsp;000&nbsp;m) satt verdensrekord på Inzell-isen.

VM enkeltdistanser 2005 ble det siste mesterskapet som ble arrangert på utendørsbanen i Inzell. 

## Mesterskap i Inzell og mestere
*1969 EM, menn – Dag Fornæss
*1971 VM sprint – Erhard Keller og Ruth Schleiermacher
*1972 EM, kvinner – Atje Keulen-Deelstra
*1974 VM, menn – Sten Stensen
*1977 VM junior – Eric Heiden og Kim Kostron, begge USA
*1979 VM sprint – Eric Heiden og Leah Mueller
*1982 VM, kvinner – Karin Enke
*1986 VM, menn – Hein Vergeer
*1991 VM sprint – Igor Zjelezovskij og Monique Garbrecht
*1996 VM – Rintje Ritsma og Gunda Niemann-Kleemann
*2001 VM sprint – Michael Ireland og Monique Garbrecht
*2005 VM enkeltdistanser – Rune Stordal, Even Wetten m.fl.
*2011 VM enkeltdistanser – Håvard Bøkko, Bob de Jong m.fl.

## Se også
* Liste over verdens raskeste skøytebaner

## Kilder
*Banens hjemmeside
*DEC Frillensees hjemmeside
*Speed Skating News - Banerekorder, verdensrekorder og mesterskap
*Speed Skating News - Banerekorder og resultater fra naturisbanen ved Zwingsee
*Speed Skating News - Banerekorder og resultater fra skøytebanen på Frillensee
* for utendørsbanen «Eisstadion Inzell» og «Ludwig Schwabl Stadion»
* for innendørsarenaen «Max Aicher Arena»
*Skateresults – Beskrivelse av banen
Möre

**Möre** var et av de små folklandene i middelalderen som senere kom til å bli landskapet Småland. Möre tilsvarer i dag den sørlige delen av Kalmar län. 

Möre er nevnt rundt 900 av Wulfstan som *Meore*. I middelalderen var det delt i to herreder, *Södra Möre härad* fra Brömsebäck i sør og til nær Kalmar i nord og *Norra Möre härad* ved den smaleste delen av Kalmarsund.
 
Möre lå under Kalmar slott fra slutten av 1200-tallet. Men lovmessig hørte det til under Östgöta lagsaga frem til 1559 da det ble overført til den nyopprettede Smålands lagsaga. 

Södra Möre härad ble i 1645 gitt som arvelig grevskap til Axel Oxenstierna og ble i tidens latinske dokumenter omtalt som *Morea australis*, samme «australis» som i Australia og det betyr «sørlige» det vil si; *Södra Möre*.

## Se også
*Aspeland
*Finnveden
*Handbörd
*Kinda
*Njudung
*Sevede
*Tveta
*Tjust
*Vedbo
*Vista (Småland)
*Värend
Francesco Sartori

**Francesco Sartori** (født 1957) er en italiensk komponist og musiker. Hans instrumenter er piano og trompet. Han er mest kjent for å ha skrevet musikken til sangen «Con te partirò», med tekst av Lucio Quarantotto og spilt inn av Andrea Bocelli i 1995 og som duett med Sarah Brightman året etter under navnet «Time to Say Goodbye». 

Han har også komponert sanger som «Canto della terra» og «Immenso», begge innspilt med Bocelli.

## Referanser


## Eksterne lenker
* 
*
Finnveden

**Finnveden** var et av de små folklandene i middelalderen som senere kom til å bli landskapet Småland. 

Finnveden utgjorde de vestlige delene av Småland med de tre herredene *Sunnerbo*, *Västbo* og *Östbo* det vil si sør, vest og øst for innsjøen Bolmen.

Forleddet i ordet: *finn(e)*, henviser sannsynlig på folkeslaget eller til «omfarende jegere og fiskere». Etterleddet er sannsynlig *ed(e)* «vei», som henviser til Lagastigen men det kan også være «hed» og bety skogområde. 

Den eldste kjente teksthenvisningen til Finnveden er fra den gotiske historikeren Jordanes, som i sin tekst *De origine actibusque Getarum*  (Om goternes opphav og bedrifter) fra år 551 forteller om *finnaithe*, en av stammene i Skandinavia. Det navnet sannsynligvis viser til er de store ubebodde skog- og myrområdene. 

Finnveden var et viktig grenseområde mellom Sverige og Danmark frem til at Skånelandene ble svenske i år 1658. Det finnes mange historiske kilder som nevner plyndringer og krigstog gjennom landskapet. I år 1632 ble den andre  poststasjonen i Sverige åpnet i Markaryd nær grensen, hvilket viser at området var en viktig utpost i det daværende svenske riket. 

## Se også
*Aspeland
*Handbörd
*Kinda
*Möre
*Njudung
*Sevede
*Tveta
*Tjust
*Vedbo
*Vista (Småland)
*Värend
Tropehjelm

**Tropehjelm**, også kalt **tropehatt** og **stanleyhatt**, er en lett, melonformet hjelm eller stiv hatt med brei skygge som skal beskytte mot sterkt solskinn og regn. Slike hodeplagg er ofte laget av kork overtrukket med tekstil. De har særlig blitt brukt i tropene og andre varme strøk av folk fra de tidligere vestlige kolonimaktene. Tropehjelmer har blitt båret både som militære og sivile hodeplagg, vanligvis i lyse farger som hvitt, khaki og beige, og ofte sammen med et uniformliknende turantrekk.

## Historikk
Tropehjelmen er historisk sett en videreutviklet variant av den såkalte casquen, på dansk og svensk kalt *kaske* og *kask*, en høy soldathjelm av lær delvis besatt med metall, som ble vanlig over hele Europa tidlig på 1800-tallet. En annen videreføring av casque-hjelmen er den tyske pikkelhjelmen med pigg på toppen, som var i bruk fram til første verdenskrig. Også den høye, svarte politihjelmen custodian helmet er en type casque. Den er særlig kjent fra britiske *bobbies*, men ble tidligere også brukt i USA, Italia og andre steder.

Tropehjelmer har tradisjonelt blitt laget av kork, pappmasjé eller margen i karplanter, derav navnet *pith helmet*, det vil si «marghjelm», på engelsk.

Betegnelsen *stanleyhatt* viser til Afrikas berømte walisisk-amerikanske oppdagelsesreisende og eventyreren Henry Morton Stanley (1841–1904) som bar en slik hjelm.

Fil:Stanleyhenrymorton01.jpg|Eventyreren Henry Morton Stanley (1841–1904) i studio med karakteristisk høy tropehjelm og eksotisk pygmé. Tropehjelm ble tidligere også kalt Stanleyhatt etter ham.
Fil:Christian Krogh - Albertine.png|Den høye britiske politihjelmen er en nær slektning av tropehjelmen. En slik *[[custodian helmet]]* ble også båret av norsk politi. Bildet viser Christian Krohgs maleri *[[Albertine (roman)|Albertine]]* fra 1884 der politimannen hos politilegen er iført høy hjelm.
Fil:Félix Éboué and Charles DeGaulle.jpg|Den seinere franske president Charles de Gaulle og general Félix Éboué, første svarte guvernør i Afrika, i standsmessige tropehjelmer. Som guvernør for kolonien Tsjad støttet Eboue Det frie Frankrikes eksilregjerings militære styrker under andre verdenskrig og Frankrikes interesser i Fransk Ekvatorial-Afrika. Foto fra 1940-1944.


## Eksterne lenker
*
Vedbo

**Vedbo** var et av de små folklandene i middelalderen som senere kom til å bli landskapet Småland.

Vedbo var delt i to herreder, *Norra*- og *Södra Vedbo härad*. Området motsvarer i dag Aneby og Eksjö kommune.

## Se også
*Aspeland
*Finnveden
*Handbörd
*Kinda
*Möre
*Njudung
*Sevede
*Tveta
*Tjust
*Vista (Småland)
*Värend
Lagastigen

**Lagastigen** er navnet på den urgamle veien som fulgte elven Lagans løp opp gjennom Sverige. I dag er den fra Markaryd og nordover blitt til Europavei  og motorvei E4.
Demokratisk sosialisme

**Demokratisk sosialisme** er en politisk ideologi som integrerer sosialistiske økonomiske prinsipper, som sosialt eller arbeidernes eierskap av produksjonsmidlene, med demokratisk styring og institusjoner, vanligvis forfulgt gjennom valgreformer og gradvise overganger snarere enn voldelig revolusjon.

Den oppsto på slutten av 1800-tallet som en revisjonistisk kritikk av ortodoks marxisme, og ble banebrytende av tenkere som Eduard Bernstein, som argumenterte for at kapitalismens interne motsetninger kunne løses trinnvis via parlamentarisk demokrati og fagforeningsaktivitet, noe som førte til en evolusjonær vei mot sosialisme uten den forutsagte kollapsen av markedene. Begrepet som særlig blir brukt av sosialister som vil markere skillet fra den totalitære tradisjonen i kommunismen, spesielt det som kalles stalinisme. Demokratiske sosialister går inn for sosialisme som grunnlag for økonomien,og demokrati som styringsprinsipp.

De tidligere kommunistiske regimene, som for eksempel Sovjetunionen, hadde sosialistiske elementer som planøkonomi og samfunnsmessig eierskap til produksjonsmidlene. I begynnelsen hadde de også arbeiderråd (sovjet) som skulle være folkets valgte organ, og dermed innebære demokratisk styre over staten. Uttrykk som «sosialistisk demokrati» ble imidlertid brukt i Sovjet for å beskrive styresettet. Men sovjetene mistet etter hver makten og man fikk, særlig under Josef Stalin, et byråkratisk statsapparat ledet av en liten elite i ettpartistaten. Uttrykket demokratisk sosialisme innebærer også et ønske om et samfunn der en ikke får denne utviklingen, som man også har sett i de fleste andre forsøk på sosialisme i Asia og Øst-Europa.

Demokratisk sosialisme har historisk ofte blitt brukt synonymt med sosialdemokrati, i den opprinnelige betydningen der sosialdemokratene sto for en gradvis endring til sosialisme gjennom parlamentarisk arbeid og reformer. På 1960-tallet fikk man gjennom tidsskriftet New Left Review, og dannelsen av Sosialistisk Folkeparti (SF), imidlertid en nyansering av begrepene. Til stortingsvalget i 1973 registrerte en utbrytergruppe fra Arbeiderpartiet et parti med navnet Demokratiske Sosialister (AIK). Lederen var Berit Ås, og partiet stilte til valg gjennom Sosialistisk Valgforbund. Valgforbundet var forløperen for det som i 1975 ble Sosialistisk Venstreparti (SV).

I våre dager regner derfor mange begrepet demokratisk sosialisme som noe annet og mer radikalt enn det de sosialdemokratiske partiene står for, altså som tilnærmet synonymt med venstresosialisme. I tillegg til SV bruker også dels revolusjonære organisasjoner i dag (som for eksempel partiet Rødt) dette begrepet.

## Referanser
NOU 2003: 25, Ryssdal-utvalget

**NOU 2003:25 «Ny lov om universiteter og høyskoler»** er en norsk offentlig utredning (NOU) fra et utvalg som ble oppnevnt ved kongelig resolusjon 6. desember 2002 og som avla sin innstilling for Utdannings- og forskningsdepartementet  23. september 2003. Utvalget ble ledet av advokat Anders Christian Stray Ryssdal, og det blir gjerne referert til som **«Ryssdal-utvalget»**. Foruten Ryssdal besto utvalget av professor Rigmor Austgulen, universitetsdirektør Arne Benjaminsen, forsker, dr. oecon, Camilla Brautaset, professor Nils-Henrik Mørch von der Fehr, sivilindustridesigner Monika Hestad, professor Jan Grund, rektor Bjarne Kvam, professor Inger Johanne Pettersen og ekspedisjonssjef Vidar Oma Steine.

Utredningen la grunnlaget for den nye Lov om universiteter og høgskoler som trådte i kraft 1. september 2005.

## Kilder
* Anders C.S. Ryssdal (2003-10-02) «Universitetene bør få sin uavhengighet» *Aftenposten*

## Relatert
* NOU 2000:14, Utvalget for høgre utdanning
* NOU 2008: 3, Stjernø-utvalget
Sphinx merops

***Sphinx merops*** er en sommerfugl som tilhører familien svermere (Sphingidae). Denne store arten lever i Mellom-Amerika.

## Utseende
En stor (vingespenn 103 – 122&nbsp;mm) og kraftig svermer, brunspraglete. **Kroppen** er spoleformet, hodet ganske stort og bredt, antennene rundt 1/3 så lange som forvingene. Brystet er lysbrunt med en mørkere, A-formet tegning. **Forvingene** er brune med svarte tegninger, bakvingene svarte med to uregelmessige, lyse tverrbånd. Bakkroppen har en smal, lysbrun midtstripe, på sidene er den tverrstripet i svart og gråhvitt. **Larven** kan være grønn eller lillabrun. Den har en "knudrete" hud og i de siste larvestadiene har bden en markert, spiss utvekst på det fremste leddet og to svarte øyeflekker. Hornet på bakkroppen er ganske kort. **Puppen** har en sugesnabel-slire som er delvis fri: den går i en bue utover, men den ytterste delen er festet til brystet.

Lintneria merops MHNT CUT 2010 0 352 Catemaco Mexico female dorsal.jpg|*Lintneria merops*  ♀ 	
Lintneria merops MHNT CUT 2010 0 352 Catemaco Mexico female ventral.jpg|*Lintneria merops*  ♀ △	


## Levevis
Larven lever på planten *[[Lantana camara]],* trolig også på andre arter i familien Verbenaceae.

## Utbredelse
Arten finnes i Mellom-Amerika, fra Costa Rica i sør til Mexico i nord.
## Kilder

* Oehlke, W. Sphingidae of the Americas – *Sphinx merops*. http://www.silkmoths.bizland.com/smeromer.htm
## Eksterne lenker
*
Stade de Mont Blanc

**Stade de Mont Blanc** er en skøytebane i den franske vintersportsbyen Chamonix. Banen ble tatt i bruk i 1909.

Banen var arena for hurtigløpsøvelsene under det første vinter-OL i 1924. Det andre store mesterskapet som har vært avholdt på banen, var EM allround i 1926.

Banen ligger 1034 moh, men til tross for den høye beliggenheten har den aldri vært noen utpreget rekordbane. Banen har notert seg for tre uoffisielle verdensrekorder for kvinner; Madeleine Naudin fikk registrert 1.35,0 og 5.17,0 på hhv 500 m og 1500 m i 1909, mens en fru Hounsfield i 1924 fikk registrert 2.51,0 som uoffisiell verdensrekord på 1000 m. 

Banen har ikke vært i bruk siden 1961. 

## Referanser
Georgias riksvåpen

**[[Georgia]]s riksvåpen** ble antatt 1. oktober 2004 og baserer seg delvis på det våpen som det georgiske kongehuset Bagration brukte i middelalderen.

Det har to løver som skjoldholdere og holder et skjold med St. Georg, landets skytshelgen som dreper dragen. Skjoldet toppes av den georgiske kongelige kronen.

Motto: Styrke er i enhet (*Dzala Ertobashia*, skrevet med Det georgiske alfabetet: ძალა ერთობაშია).


## Tidligere riksvåpen

Det tidligere riksvåpen var i bruk i da landet var selvstendig som Den demokratiske republikken Georgia da den eksisterte i perioden 1918–1921, og ble gjeninnført da landet løsrev seg fra Sovjetunionen i 1991. Det er erstattet av dagens riksvåpen i 2004.

## Se også
*Georgia

## Eksterne lenker
* President of Georgia website
* The Georgian Coat of Arms in: *Georgian History* by Giorgi Gabeskiria.
Bertil Malmberg

**Bertil Frans Harald Malmberg** (født 13. august 1889, død 11. februar 1958) var en svensk forfatter, poet og skuespiller. Han ble født i Härnösand. Foreldrene het Teodor Malmberg og Hanna Roman. Hans første bok ble utgitt i 1908 og het *Bränder*, mens han siste bok ble utgitt i 1956 og het *Förklädda Memoarer*. Han døde i Stockholm i 1958.

## Priser (utvalg)
* Doblougprisen 
* Bellmanpriset 
* Tidningen VIs litteraturpris 
* De Nios stora pris 
* Svenska Akademiens stora pris 

## Svenska Akademien
Malmberg ble innvalgt som medlem av Svenska Akademien 23. april 1953 og tok sete på stol nummer 18 den
20. desember samme år.

## Referanser


## Eksterne lenker
* 
* 
*
Bolmen

**Bolmen** er en svensk innsjø som ligger sørvest i landskapet Småland, i kommunene Värnamo og Gislaved i Jönköpings län, Hylte i Hallands län og Ljungby i Kronobergs län. Den har et areal på 173 km² og er Sveriges tiende største innsjø etter areal. Den er på det dypeste 37 meter og gjennomsnittsdybden er 5,4 meter. Den har flere øyer, den største er Bolmsö med et areal på 42 km². Bolmen dreneres gjennom Bolmån til Lagan.

Sjøens økologiske status klassifiseres som «moderat» (sv. *måttlig*). Den kjemiske status klassifiseres som «ikke god» (sv. *uppnår ej god*), mye på grunn av luftbårne forurensninger, som polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia. 

Bolmen er ferskvannskilde til blant andre Lund kommune. Vannet føres i en 82 km lang tunnel til Skåne. 

Borgruinen Piksborg fra 1300-tallet i sørenden av Bolmen var en viktig grensefestning i middelalderen, da området lå nært den daværende grensa til Danmark.

I Bolmen finnes det 24 fiskearter bl.a. gjørs, gjedde, abbor, ål, lake og brasme.

## Se også
*Liste over innsjøer i Skandinavia

## Referanser
Franziska Donner

**Franziska Donner** (født 15. juni 1900 i Wien, død 19. mars 1992 i Seoul) var president Syngman Rhees andre kone og var førstedame i Sør-Korea fra 1948 til 1960. 

## Referanser
Federazione dei Verdi

**Federazione dei Verdi** («Føderasjonen av de grønne», kjent under kortformen *Verdi*) er et italiensk politisk parti. Partiets leder er Alfonso Pecoraro Scanio, miljøvernminister i Romano Prodis sentrum-venstre-regjering siden april 2006. Partiet har en grønn ideologi med fokus på økososialisme, pasifisme og antiglobalisering. 

De grønne står sterkt i byer og urbane områder (Milano, Venezia, Roma, Napoli, osv.), i fjellregioner som Trentino-Syd-Tirol og Aostadalen, og i sør, som i Basilicata og Campania, der de har ledet provinsen Napoli siden 1995. 

## Se også
* Verdi-Grüne-Vërc (Syd-Tirols grønne parti)

## Referanser


## Eksterne lenker
* 
*
Chanson (band)

**Chanson** var ei studiobasert discogruppe som eksisterte på slutten av 1970-årene. Gruppa besto av James Jamerson Jr. (sønn av James Jamerson) og David Williams. Gruppa tok navnet sitt fra det franske ordet for sang. De var en såkalt «one-hit wonder», altså ei gruppe som ikke har hatt suksess med stort mer enn én sang. Chanson nådde 21.-plass på Billboard Hot 100 i 1979 med «Don't Hold Back» på plateselskapet Ariola Records.

## Eksterne lenker
*
Sphinx praelongus

***Sphinx praelongus*** er en sommerfugl som tilhører familien svermere (Sphingidae). Denne store og slanke arten forekommer i Mexico.

## Utseende
En stor (vingespenn ca. 130&nbsp;mm) og slank, brunspraglete svermer. Den ligner sterkt på *[[Sphinx merops]],* men er noe slankere enn denne. Kroppen og forvingene er brune med svarte streker, bakvingene svarte med to lyse tverrbånd. Bakkroppen har en bred, klart avgrenset, grå midtstripe, på sidene er den tverrstripet svart og hvit.

## Levevis
Lite ser ut til å være kjent om biologien til denne arten. De voksne svermerne besøker trolig blomster.

## Utbredelse
Arten lever i Sør- og Mellom-Amerika. De er i alle fall funnet i Mexico og Honduras.
## Eksterne lenker
*
Shuibu

**Shuibu** (kinesisk: 水步鎮) er en storkommune i byfylket Taishan i Guangdong-provinsen i Kina. Den ligger nær grensa til byfylket Kaiping. Gary Locke, daværende guvernør i den amerikanske delstaten Washington, besøkte Shuibu-området i 1997 for å besøke sine forfedres hjemsted.

## Referanser


## Eksterne lenker

* Shuibu ved live.com
Gomalandet

**Gomalandet** er en bydel i Kristiansund kommune, og et av de fire landene som byens sentrum ligger på. Goma er ikke en egen øy, men forbundet med Kirkelandet ved et smalt eid innerst i Vågen. Det høyeste punktet på Gomalandet er Stortua, 65 moh.

Det er broforbindelse fra Gomalandet til øyene Skorpa og Nordlandet (Nordsundbrua),og en viaduktforbindelse over eidet som forbinder Gomalandet og Kirkelandet. 

Gomalandet barneskole er bydelens skole. 

Dalen gård ligger på Gomalandet. 

Atlanten stadion og Atlanterhavsbadet ligger på Gomalandet. 

Goma fabrikker har gjort navnet Goma kjent over hele Norge. Smørfabrikken eller såpefabrikken ble den kalt i Kristiansund. Goma barnesåpe var trolig det mest kjente produktet. 

Gomalandet gravsted har nær tiknytning til byens klippfiskeksport. Seilskuter som fraktet klippfisk sørover kom tilbake med spansk jord som ballast. Denne ble brukt som oppfylling på byens kirkegårder. Her hviler de gravlagte i spansk jord, sies det. 

Milnbrygga og Milnbergan et av byens historiske minnesmerker tilknyttet klippfiskproduksjon, ligger på den del av Gomalandet og omkranser havnebassenget. 

## Referanser


## Eksterne lenker

* nordmorehistorielag.no: Astrid Mollan (2019). ''Referat fra Ove Bjerkans «Gomalandets historie».''
Przymorze Małe

**Przymorze Małe** er en bydel i Gdańsk i Polen. Bydelen har 18 017 innbyggere og dekker et område på 2,3&nbsp;km². Befolkningstettheten er på 7 786 innbyggere/km².

I bydelen finnes for det meste bolighus og noe mindre industri. Man finner også et SKM-togstoppested kalt Gdańsk-Przymorze.

## Eksterne lenker
* Kart over Małe
Sphinx separatus

***Sphinx separata*** er en sommerfugl som tilhører familien svermere (Sphingidae). Denne store, kraftige arten flyr fra Colorado i nord til provinsen Hidalgo i Mexico i sør.

## Utseende
En stor (vingespenn 115 – 125&nbsp;mm) og kraftig svermer som kan kjennes fra nærtstående arter på at de lyse tverrbåndene på bakvingen har et rosa anstrøk. Kroppen og forvingene er gråspraglete, bakvingene svarte med to lysrosa tverrbånd. Bakkroppen har en bred, mørkegrå tverrstripe og er tverrstripet i svart og hvitt på sidene.
## Levevis
Lite ser ut til åvære kjent om denne arten. Larvenes vertsplante er ukjent, men de kan spise tomatplanter.
## Kilder

* Oehlke, W. Sphingidae of the Americas – *Sphinx separata*. http://www.silkmoths.bizland.com/sseparat.htm 
## Eksterne lenker
*
Angorakanin

**Angorakanin** er en kaninrase mange holder for pelsens skyld. Rasen er menneskeskapt og pelsen må klippes og kan brukes til tekstilproduksjon. Klær av ren angorakanin er svært varme og myke. 

Hvite angorakaniner lider ofte av albinisme, men det fins også andre farger. 

Angorakaninen er den eneste kaninrasen som har pels som fortsetter å vokse hele livet igjennom. Andre kaninraser røyter pelsen to ganger om året. Pelsen bør derfor klippes hver nittiende dag. Den må også beskyttes mot regn og snø, for blir den våt kan pelsen tove og kaninen dø. Pelsen bør stelles daglig.

## Angoraull

Angora var opprinnelig navnet på den tyrkiske hovedstaden Ankara, men i 1930 byttet denne navn. Betegnelsen beskriver dyr med en spesiell type dunet, lang pels med ekstra god isoleringsevne. Mange andre dyr forbindes også med angora, som tyrkisk angora (katterase), angoramarsvin og angorageit, men angoraull (også kalt *angora-fiber*) produseres i hovedsak av angorakanin, siden ullen fra angorageita kalles mohair. Storparten av angoraullen på markedet stammer fra asiatisk oppdrett.

## Eksterne lenker
*  
* Norsk Angora (spesialklubb)
* National Angora Rabbit Breeders Club (NARBC)
Westhoughton Mill

**Westhoughton Mill** (Wray and Duncroft's Mill), som ligger i byen Westhoughton, nær Bolton i Lancashire, var i 1812 åsted for et slag mellom luditter og det det engelske militæret. Tolv av bråkmakerne ble arrestert, fire ble henretta.
Sphinx vashti

***Sphinx vashti*** er en sommerfugl som tilhører familien svermere (Sphingidae). Denne svermeren finnes i Nord-Amerika.

## Utseende
En middelsstor (vingespenn 68 – 94&nbsp;mm), gråaktig svermer, sterkt variende i utseende. Kroppen er mindre spoleformet enn hos mange andre *[[Sphinx]]-*arter. Brystet er gråsvart, lysgrått på sidene. **Hodet** er nokså lite. **Forvingen** varierer i farge fra gråhvitt til nesten svart, gjerne med et lysere felt midt i vingen i innerste halvdel. De har gjerne to svart lengdestreker midt i vinge, en langs ytterkanten og en i spissen av vingen. **Bakvingen** er svartgrå med hvit ytterkant, en lys tverrstripe og lysgrå farge ved roten. **Bakkroppen** har en bred, mørkegrå midtstripe, på sidene er den svart med små, hvite flekker. **Larven** er blålig grønn med lyse skråstriper på sidene. **Puppen** har en kort, fri sugesnabel-slire.

## Levevis
Larven lever på buskene *[[Symphoriocarpos albus]]* og *[[Symphoriocarpos orbiculatus]].*

## Utbredelse
*S. vashti* finnes i det vestlige Nord-Amerika, fra Texas og California i sør til Manitoba og Britisk Columbia i nord.
## Eksterne lenker
*
Sinober (mineral)

**Sinober** eller **cinnabaritt** er et mineral med en kraftig, lysende rødfarge. Modifikasjon av kvikksølvsulfid, HgS.

Navnet kommer antagelig av gresk, *kinnabari*, som antagelig var navnet på flere ulike forbindelser. Almadén i Spania er kjent for utvinning av sinober, også i forhistorisk tid, og mineralet brukes til framstilling av kvikksølv.

Ble tidligere brukt som fargepigment, derav navnet sinoberrødt.

## Referanser


## Eksterne lenker
* 
*
Handbörd

**Handbörd** var et av de små folklandene i middelalderen som senere kom til å bli landskapet Småland. 

Handbörd tilsvarer i dag Högsby kommune, Fliseryd sogn i Mönsterås kommune samt Kråksmåla sogn i Nybro kommune med Högsby som sentral sted med tingplass. Hanbörd strakk seg i den sene jernalderen fra innlandet ut til kysten. Kystområdet ble i tidlig middelalder utskilt til *Stranda härad*.

Handbörd betyr bærested for båter og viser til fossene i Emån ved Högsby. Handbörd tilhørte i middelalderen Kalmar slottslän og sto under kontroll av fogden på Kalmar slott.

## Referanser


## Se også
*Aspeland
*Finnveden
*Kinda
*Möre
*Njudung
*Sevede
*Tveta
*Tjust
*Vedbo
*Vista (Småland)
*Värend
Per Sigurd Sørensen

**Per Sigurd Sørensen** (født 1957) er en norsk universitetsadministrator og politiker (H).

Han var medlem av Kristiansand bystyre fra 1999 til 2011 og Kristiansands ordfører fra 2007 til 2011. Han frabad seg renominasjon som ordfører for å kunne gå tilbake til næringslivet.

I 2011 ble han ansatt som fakultetsdirektør ved Universitetet i Agder.

Sørensen er utdannet siviløkonom fra NHH og arbeidet mange år i Sørlandsbanken, Bergen Bank og Nordea i Kristiansand. Han har også vært finans- og økonomisjef i Westamarin, Mosvold Shipping og Kristiansand Jernstøperi.

## Referanser
Sanna Grønlid

**Sanna Grønlid** (født 1959) er en norsk tidligere skiskytter fra Høydalsmo i Telemark. I 1980-årene tilhørte hun verdenseliten i skiskyting. Hun ble verdensmester på 5 km i 1985 og verdensmester på 10 km i 1987. Hun vant også verdenscupen sammenlagt i 1985.
Jelena Golovina

**Jelena Viktorovna Golovina** (russisk Елена Викторовна Головина, født 1961) er en tidligere skiskytter som representerte Sovjetunionen og senere Russland. Golovina tilhørte verdenseliten i dameskiskyting. Hun vant VM-gull på 7,5&nbsp;km i 1987. Hun vant også VM-gull i stafett i 1987, 1988, 1989 og 1990 og hun vant også VM-gull for lag i 1989. Hun vant også verdenscupen sammenlagt i 1989.

## Referanser


## Eksterne lenker
*